**BESZÁMOLÓ**

**Zemplénért Civil Szervezetek Szövetsége**

**SZOC-FP-20-KK-0287**

**Megvalósítási helyszín: Pácin**

**A program a Társadalmi Esélyteremtési Főigazgatóság támogatásával valósult meg**

**A támogatási összeg: 650.000.-Ft**

**A program társadalmi hatása**

A Zemplénért Civil Szervezetek Szövetsége első alkalommal valósított meg Pácin településen Szociális Földprogramot. A program célja az volt, hogy a településen élő hátrányos helyzetű családok konyhakertjeinek megművelését elősegítsük az önellátás érdekében. A programba a vállaltaknak megfelelően 30 hátrányos helyzetű családot vontunk be, ebből 20 fő közfoglalkoztatott volt, melyből 10 fő nő, 10 fő férfi, a bevont családok valamennyien rendelkeztek saját tulajdonú földekkel, ahol a konyhakerti termesztést megvalósították. A program bevont családokkal együttműködési megállapodást kötöttünk, amely tartalmazta a Szövetég és a családok pályázati célrendszerhez igazodó vállalásait, kötelezettségeit. A program természetbeni támogatást jelentett a bevont családoknak, tekintettel arra, hogy különösen nehéz anyagi körülmények között élnek. A program helyi társadalomra gyakorolt hatása kiemelkedő volt, hisz a gazdasági és szociális hátrányban élő személyek társadalmi kirekesztettsége oldódott, illetve megszűnt. Sikeresnek, a társadalom hasznos tagjának érezték magukat, ezáltal növelve a munkához való pozitív hozzáállásukat. A bevont családok a helyi közösség más kezdeményezéseiben már aktívabban vettek részt, növekedett a családokban a közösségi összetartozás érzése. A bevont családok egészségi állapotára is kedvezően hatott a program, rendszeressé vált a gyümölcs és zöldség fogyasztás.

A pályázatban vállaltakkal egyezően a Szociális Földprogramok Szakmai és Érdekvédelmi Egyesülete által szervezett szakmai rendezvényen részt vettünk, melyre 2020. július 24. napján Tomor településen került sor. A rendezvényen sok hasznos információt szereztünk a programot már több éve megvalósító résztvevőktől.

**Célcsoport**

A program célcsoportja Pácin településen élő, szociálisan rászorult, hátrányos helyzetű lakosság volt. A programba való belépés önkéntes volt, a kérelmezők száma a meghirdetést követően növekedett. A célcsoport tagok kiválasztása során jelentős szerepet játszott az a tény, miszerint akarják és képesek is a programba kitűzött célok megvalósítására. A bevont családok között megtalálható volt a tartósan munkanélküli, alacsony jövedelemmel rendelkezők, megváltozott munkaképességűek, nagycsaládos és roma háztartások is. A programba bevont 30 családból, 20 fő a közfoglalkoztatásban dolgozik, alacsony jövedelemmel rendelkeznek, a 10 fő megváltozott munkaképességű, nagycsaládos, tartósan munkanélküli, mindannyian alacsony jövedelemmel rendelkeznek.

**Folyamatsegítő**

A programba folyamatsegítőként bevont személy helyi lakos volt, aki több évtizedes mezőgazdasági ismeretekkel rendelkezett, jelentős előnynek számított az, hogy ismerte a helyi viszonyokat.

Feladatai között szerepelt:

* a program megvalósításában való aktív részvétel, ennek keretében napi kapcsolatban volt a Szövetség elnöke által a program lebonyolításáért felelős munkavállalóval,
* résztvevők segítése folyamatos (heti szintű) szakmai tanácsadással, a heti tanácsadás minden héten keddi napon történt, 9 órától 16 óráig,
* résztvevők ellenőrzése, heti rendszerességgel történt, melynek keretében felügyelte a munkák program szerinti végrehajtását, segítséget nyújtott az időközben felmerülő problémák megoldásában, illetve tanácsokat adott,
* szükség esetén intézkedéseket kezdeményezhetett volna, azonban erre a program lebonyolítása során nem került sor.
* a folyamatsegítő a helyszínen nyert tapasztalatait feljegyzésben rögzítette, illetve fényképfelvételeket készített, mely dokumentálta a program előrehaladását, működését.

A folyamatsegítő személy összefogta a programba bevont családokat, mivel folyamatosan figyelemmel kísérte az egyes családok programbeli előrehaladását, a családok szinte párhuzamosan haladtak egymás mellett, lemorzsolódás nem volt tapasztalható. Megfigyelhető volt az is, hogy helyi lakos révén a programba bevont családok nagyobb bizalommal fordultak hozzá, könnyebben megtalálták a közös kommunikációt.

**Tájékoztató előadások**

A program keretében 10 órás mezőgazdasági tájékoztató előadás megtartására került sor.

A tájékoztató előadások keretében megszerezhető ismeretek voltak:

* talaj-előkészítés, vetés, ültetés végzésének alapjai, a talaj termőképességének fenntartásával kapcsolatos feladatok megismerése 2 óra időtartamban,
* növényápolás, növényvédelmi alapismeretek, hogyan védjük a növényeket a károkozóktól, mit tegyünk, hogy növényeink folyamatosan teremjenek 2 óra időtartamban,
* ökogazdálkodási alapismeretek, az ökogazdálkodás jelentősége, fontossága 2 óra időtartamban,
* a megtermelt és betakarított zöldsége, gyümölcsök tárolásával, tartósításával, feldolgozásával kapcsolatos ismeretek megszerzése 2 óra időtartamban,
* őstermelővé váláshoz szükséges alapok megismerése, feltételei, engedélyek beszerzése 2 óra időtartamban

A tájékoztató előadások nagymértékben hozzájárultak a program sikeres lebonyolításához, hisz a megszerzett új ismeretekkel, megtanult új technológiákkal a megtermelt növények és gyümölcsök szélesebb körét tudják hasznosítani, raktározni.

**Időbeli ütemezés**

A programba bevont 30 családdal 2021. január hónapban együttműködési megállapodásokat kötöttünk. A 10 órás mezőgazdasági tájékoztató előadások lebonyolítására megbízási szerződést kötöttünk egy gazdasági társasággal.

A mezőgazdasági tájékoztató előadások a Szövetség telephelyén, Pácin, Árpád utca 2. szám alatt kerültek megtartásra 2021. február 8. napja és 2021. február 12. napja közötti időben.

A programba bevont családok 2021. február hónap végén 2021. március hónap elején elkezdték a talaj-előkészítő munkálatokat.

A programba bevont családok részére 2021. március hónapban folyamatosan átadásra kerültek a vetőmagok, gyümölcsfák, kerti szerszámok, növényápolási eszközök, azért, hogy saját tulajdonú földjeiken konyhakerti gyümölcs és zöldség termesztést végezhettek.

A folyamatsegítő személy 2021. február hónaptól minden héten kedden heti tanácsadásokat tartott, hetente egy alkalommal felügyelte a program végrehajtását. Az ültetést megelőzően minden programba bevont családdal részletesen megbeszélték, hogy a kapott vetőmagokat, gyümölcsfákat a rendelkezésükre álló területen hova ültessék el, részletesen megbeszélték a talaj-előkészítés menetét is.

**Nyilvánosság**

A pályázatban vállaltakkal egyezően, a projekt megvalósítása, tevékenységei során, kommunikációban, kapcsolódó kiadványokban a Támogató, valamint a Lebonyolító nevét és hivatalos grafikai logóját megjelenítette. A pályázatban vállaltakkal egyezően, a projektről szóló, szöveget és fotót, valamint a Támogató és a Lebonyolító nevét és hivatalos grafikai logóját tartalmazó beszámolót [www.zemplenicivilek.hu](http://www.zemplenicivilek.hu) honlapján közzétette úgy, hogy az a projekt lezárásától legalább 2021. december 31. napjáig elérhető. A közzétett fotókon látszik, hogy a kötelező 60 cm x 80 cm nagyságú tájékoztató tábla a rendezvényen kifüggesztésre került.